ངས་རྒྱས་ཚོགས་ན་སྤྱོད་པ་དང་། བསེ་རུའི་རིགས་
ཅན་དེ་རྣམས་དང་། ཉན་ཐོས་ཟུང་བཞི་ཡ་བརྒྱད་ལྟ་བུ་དེ་རྣམས་ཀྱང་མཐར་
ཐུག་བླ་ན་མེད་པ་རྫོགས་པའི་སངས་རྒྱས་ཀྱི་ས་ལ་བགྲོད་དེ་ཟག་པ་མེད་པའི་
བདེ་བ་ཁྱད་པར་ཅན་དང་ལྡན་པར་གྱུར་ཅིག་ཅེས་པའོ། །
རང་དོན་བྱང་ཆུབ་ཀྱི་སྤྱོད་པ་ལ་འཇུག་པའི་ཕྱིར་བསྔོ་བ།
གཉིས་པ་རང་དོན་བྱང་ཆུབ་ཀྱི་སྤྱོད་པ་ལ་འཇུག་པའི་དོན་དུ་བསྔོ་བ་ནི །
བདག་ཀྱང་འཇམ་དབྱངས་བཀའ་དྲིན་གྱིས། །
ས་རབ་དགའ་བ་ཐོབ་བར་དུ། །༥༠
རྟག་ཏུ་ཚེ་རབས་དྲན་པ་དང་། །
རབ་ཏུ་བྱུང་བ་ཐོབ་པར་ཤོ ག །
ཅེས་པ་ནི ། བདག་གི་དགེ་བའི་མཐུ་ལ་བརྟེན་ནས་བདག་རང་ཉིད་ཀྱང་རྗེ་
བཙུན་འཇམ་དཔལ་དབྱངས་ལྷག་པའི་ལྷ་ཐུགས་རྗེ་ཆེན་པོ་དེའི་བཀའ་དྲིན་
གྱིས ། རྗེས་སུ་ས་དང་པོ་རབ་ཏུ་དགའ་བ་ཞེས་པ་དེ་ཐོབ་པར་འགྱུར་གྱི་བར་
དུ ། དུས་རྟག་ཏུ་སྐྱེ་བ་ནས་ཚེ་རབས་གང་དང་གང་དུ་སྐྱེ་བ་བླངས་པའི་ཚེ་
རབས་དེ་དག་ཐམས་ཅད་རྗེས་སུ་དྲན་པ་དང་། སྐྱེ་བ་དང་ཚེ་རབས་དེ་དག་
ཐམས་ཅད་དུ་ཡང་མཐོ་རིས་ཆོས་ལྡན་གྱི་མི་ལུས་ཐོབ་པའི་རྟེན་ལ་རབ་ཏུ་

ལེའུ་བཅུ་པ། བསྔོ་བ་བསྟན་པ།
བྱུང་བ་རྣམ་པར་དག་པ་དང་ལྡན་པ་ཐོབ་པར་ཤོག་ཅི ག
བདག་ནི་ཁ་ཟས་གྱི་ནས་ཀྱང་། །
ཉམས་དང་ལྡན་ཞིང་འཚོ་བར་ཤོ ག ། ༥༡
ཚེ་རབས་ཀུན་ཏུ་དབེན་གནས་པ། །
ཕུན་སུམ་ལྡན་པ་ཐོབ་པར་ཤོ ག །
ཅེས་པ་ནི ། བདག་རང་ཉིད་ནི་སྐྱེ་བ་ནས་ཚེ་རབས་གཞན་དུ་ཁ་ཟས་གྱི་
ནས་ཀྱང་སྟེ་ཇི་ཙམ་རྙེད་པ་དེ་ཙམ་གྱིས་ཀྱང་ལུས་འདི་ཉིད་ཉམས་དང་གཟི་
བརྗིད་དང་ལྡན་ཞིང་འཚོ་བར་བྱེད་ནུས་པར་ཤོག་ཅི ག སྐྱེ་བ་ནས་ཚེ་རབས་
ཀུན་ཏུ་ཆོས་ལྡན་གྱི་མི་ལུས་དག་རྣམ་པར་དག་པའི་རྟེན་ལ་རབ་ཏུ་བྱུང་བ་
ཐོབ་པ་དང་། དེའི་སྐབས་ལ་དབེན་པའི་གནས་ཏེ་ལུས་འདུ་འཛི་ལས་དབེན་
པ ། སེམས་རྣམ་པར་རྟོག་པ་ལས་དབེན་པ་སྟེ་དབེན་པ་གཉིས་ལྡན་གྱི་གནས་
ཕུན་སུམ་ཚོགས་པ་དང་ལྡན་པ་དེ་འདྲ་ཡང་ཐོབ་པར་ཤོག་ཅི ག
གང་ཚེ་བལྟ་བར་འདོད་པ་འམ། །
ཅུང་ཟད་དྲི་བར་འདོད་ན་ཡང་། །༥༢
མགོན་པོ་འཇམ་དབྱངས་དེ་ཉིད་ནི། །
གེགས་མེད་པར་ཡང་མཐོང་བར་ཤོ ག །
ཅེས་པ་ནི ། དུས་གང་གི་ཚེ་མདོར་ན་ལྷག་པའི་ལྷ་དང་བླ་མའི་ཞལ་བལྟ་བར་
འདོད་པའམ ། དཀའ་བའི་གནད་རང་གིས་མ་ཤེས་པའམ་ཐེ་ཚོམ་ཅན་ཅུང་

ཟད་དྲི་བར་འདོད་པ་ཡིན་ན ། སྐབས་དེ་དང་དེ་ལ་བླ་མ་དང་གཉིས་སུ་མེད་
པའི་མགོན་པོ་འཇམ་པའི་དབྱངས་དེ་ཉིད་ནི་སྒྲིབ་བྱེད་ཀྱི་གེགས་མེད་པར་
ཞལ་གསལ་པོར་མཇལ་བའམ་མཐོང་བར་ཤོག་ཅི ག །
ཕྱོགས་བཅུ་ནམ་མཁའི་མཐས་གཏུགས་པའི། །
སེམས་ཅན་ཀུན་དོན་བསྒྲུབ་བྱའི་ཕྱིར། །༥༣
ཇི་ལྟར་འཇམ་དབྱངས་སྤྱོད་མཛད་པ།
བདག་གི་སྤྱོད་པའང་དེ་འདྲར་ཤོ ག །
ཅེས་པ་ནི ། ད་ལྟ་བདག་གི་དགེ་བའི་མཐུ་ལ་བརྟེན་ནས་ཕྱོགས་བཅུའི་ནམ་
མཁའི་མཐས་གཏུགས་པའི་སྟེ་ནམ་མཁས་གར་ཁྱབ་ཀྱི་སེམས་ཅན་དེ་དག་
ཀུན་གྱི་གནས་སྐབས་དང་མཐར་ཐུག་གི་དོན་དེ་དག་ཕྱིན་ཅི་མ་ལོག་པར་
བསྒྲུབ་པར་བྱ་བའི་ཕྱིར་དུ ། དཔེ་ཇི་ལྟར་ན་རྗེ་བཙུན་འཇམ་དཔལ་དབྱངས་
ཀྱིས་སྤྱོད་པ་ཇི་ལྟར་མཛད་པ་དེ་བཞིན་དུ ། བདག་གི་སྤྱོད་པའང་དེ་འདྲ་བ་
ཉིད་དུ་སྤྱོད་ནུས་པར་ཤོག་ཅི ག
ཇི་སྲིད་ནམ་མཁའ་གནས་པ་དང་། །
འགྲོ་བ་ཇི་སྲིད་གནས་གྱུར་པ། །༥༤
དེ་སྲིད་བདག་ནི་གནས་གྱུར་ནས། །
འགྲོ་བའི་སྡུག་བསྔལ་སེལ་བར་ཤོ ག །
ཅེས་པ་ནི ། དུས་ཇི་སྲིད་དུ་ནམ་མཁའ་འདི་གནས་པར་གྱུར་པ་དུས་དེ་སྲིད་

ལེའུ་བཅུ་པ། བསྔོ་བ་བསྟན་པ།
དུ་དང་། འགྲོ་བ་སེམས་ཅན་གྱི་མཐའ་མ་རྫོགས་ནས་དུས་ཇི་སྲིད་དུ་གནས་
པར་གྱུར་པ་དུས་དེ་སྲིད་དུ་ནི ། བདག་རང་ཉིད་ནི་འགྲོ་བ་སེམས་ཅན་གྱི་
དོན་དུ་གནས་པར་གྱུར་ནས ། འགྲོ་བ་སེམས་ཅན་གཞན་གྱི་རྒྱུད་ཀྱི་ལུས་
དང་སེམས་ལ་ཡོད་པའི་འཁོར་བ་སྤྱི་དང་བྱེ་བྲག་ངན་སོང་གི་སྡུག་བསྔལ་
མ་ལུས་པ་ཐམས་ཅད་སེལ་བར་བྱེད་ནུས་པར་ཤོག་ཅི ག
འགྲོ་བའི་སྡུག་བསྔལ་གང་ཅིའང་རུང་། །
དེ་ཀུན་བདག་ལ་སྨིན་གྱུར་ཅི ག ། ༥༥
བྱང་ཆུབ་སེམས་དཔའི་དགེ་འདུན་གྱིས། །
འགྲོ་བ་བདེ་ལ་སྤྱོད་པར་ཤོ ག །
ཅེས་པ་ནི ། འགྲོ་བ་སེམས་ཅན་གཞན་རྣམས་ཀྱི་རྒྱུད་ན་ཡོད་པའི་སྐྱེ་རྒ་ན་
འཆི་ལ་སོགས་པའི་སྡུག་བསྔལ་ཆེ་ཕྲ་གང་ཅིའང་རུང་སྟེ ། དེ་ཀུན་ཡོངས་
སུ་རྫོགས་པ་བདག་རང་གི་ལུས་སེམས་ཀྱི་རྒྱུད་ལ་སྨིན་ཏེ ། འགྲོ་བ་དེ་རྣམས་
ཐམས་ཅད་འཁོར་བ་དང་ངན་སོང་གི་སྡུག་བསྔལ་ལས་ཐར་པར་གྱུར་
ཅི ག ཡང་བྱང་ཆུབ་སེམས་དཔའི་དགེ་འདུན་གྱི་བསོད་ནམས་ཀྱི་མཐུ་འམ་
ཐུགས་ལ་དགོངས་པ་ཇི་ལྟར་ཡོད་པའི་ཐུགས་རྗེའི་སྟོབས་ཀྱིས་འགྲོ་བ་སེམས་
ཅན་དེ་རྣམས་ཐམས་ཅད་ལུས་སེམས་བདེ་བ་ལ་དུས་དང་རྣམ་པ་ཀུན་ཏུ་
སྤྱོད་ནུས་པར་ཤོག་ཅིག་ཅེས་པའོ། །

གཉིས་དོན་བསྟན་པ་དར་རྒྱས་ཀྱི་ཆེད་དུ་བསྔོ་བ།
གསུམ་པ་གཉིས་ལྡན་བསྟན་པ་དར་རྒྱས་ཀྱི་ཆེད་དུ་བསྔོ་བ་ལ་
གཉིས་ལས། དང་པོ་བསྔོ་བ་དངོས་ནི །
འགྲོ་བའི་སྡུག་བསྔལ་སྨན་གཅིག་པུ། །
བདེ་བ་ཐམས་ཅད་འབྱུང་བའི་གནས། །༥༦
བསྟན་པ་རྙེད་དང་བཀུར་སྟི་དང་། །
བཅས་ཏེ་ཡུན་རིང་གནས་གྱུར་ཅི ག །
ཅེས་པ་ནི ། འགྲོ་བ་སེམས་ཅན་རྣམས་ཀྱི་སྐྱེ་རྒ་ན་འཆི་དང་ཚ་གྲང་བཀྲེས་
སྐོམ ། བླུན་རྨོངས་བཀོལ་སྤྱོད་ལ་སོགས་པའི་སྡུག་བསྔལ་གྱི་ནད་མ་ལུས་
པ་ཐམས་ཅད་འཇོམས་པར་བྱེད་པའི་སྨན་གཅིག་པུར་གྱུར་པ་དང་། ཡང་
ལུས་དང་སེམས་ལ་གནས་སྐབས་དང་མཐར་ཐུ ག་ཟག་བཅས་དང་ཟག་
མེད་ཀྱི་བདེ་བ་ཐམས་ཅད་འབྱུང་བའི་རྒྱུའམ་གནས་གཅིག་པུར་གྱུར་པ་ནི་
རྫོགས་པའི་སངས་རྒྱས་ཀྱི་ལུང་གི་བསྟན་པ་དང་རྟོགས་པའི་བསྟན་པ་ཡིན་
པས ། རྟོགས་པའི་བསྟན་པ་བརྗོད་བྱར་བསྟན་པའི་གསུང་རབ་ལུང་གི་བསྟན་
པ་གང་ཡིན་པ་དེ་ཉིད་ཀྱང་རྙེད་པ་དང་བཀུར་སྟི་དང་བཅས་ཏེ་ཡུན་རིང་
པོར་དུས་ཇི་སྲིད་དུ་རྗེ་བཙུན་བྱམས་པའི་བསྟན་པ་དར་གྱི་བར་དེ་སྲིད་དུ་
གནས་པར་གྱུར་ཅིག་ཅེས་སྨོན་པའོ ། །

ལེའུ་བཅུ་པ། བསྔོ་བ་བསྟན་པ།
གཉིས་པ་བཀའ་དྲིན་རྗེས་དྲན་གྱི་སྒོ་ནས་སླར་ཡང་ཕྱག་འཚལ་བ་ནི།
གང་གི་དྲིན་གྱིས་དགེ་བློ་འབྱུང་། །
འཇམ་དཔལ་དབྱངས་ལ་ཕྱག་འཚལ་ལོ། །༥༧
གང་གི་དྲིན་གྱིས་བདག་དར་བ། །
དགེ་བའི་བཤེས་ལའང་བདག་ཕྱག་འཚལ། །
ཞེས་པ་ནི ། ལྷག་པའི་ལྷ་གང་གི་དྲིན་གྱིས་དགེ་བའི་བློ་གྲོས་བསྐྱེད་པའམ་
འབྱུང་བར་མཛད་པའི་རྗེ་བཙུན་འཇམ་དཔལ་དབྱངས་དེ་ཉིད་ལ་ཡང་སྒོ་
གསུམ་གུས་པའི་སྒོ་ནས་ཕྱག་འཚལ་ལོ་ཞེས་ཞི་བ་ལྷ་ཁོང་གིས་ལྷག་པའི་ལྷ་
ལ་ཕྱག་འཚལ་བར་མཛད་པ་དང་། མཁན་པོ་དགེ་བའི་ལྷ་གང་གི་བཀའ་དྲིན་
གྱིས་བདག་རང་ཉིད་སྒོ་གསུམ་དགེ་བའི་ཆོས་ཀྱིས་དུས་འདའ་སྟེ་ཉམས་དང་
རྟོགས་པ་གོང་དུ་འཕེལ་བའི་སྒོ་ནས་དར་བར་མཛད་པའི་དགེ་བའི་བཤེས་
གཉེན་གཙོ་བོ་མཁན་པོ་དགེ་བའི་ལྷ་དེ་ཉིད་ལ་ཡང་ཞི་བ་ལྷ་བདག་གིས་
སྒོ་གསུམ་གུས་པའི་སྒོ་ནས་ཕྱག་འཚལ་ལོ་ཞེས་པའོ ། ། ད་ལྟའི་འཆད་ཉན་
བྱེད་པ་པོ་བདག་ཅག་དཔོན་སློབ་རྣམས་སོ་སོས་ཀྱང་ལྷག་པའི་ལྷ་རྗེ་བཙུན་
འཇམ་དབྱངས་ལ་ཕྱག་འཚལ་བ་དང་། སོ་སོའི་བསླབ་པ་སྦྱིན་པའི་མཁན་པོ་
དང་། དགེ་བའི་བཤེས་གཉེན་གྱི་ཞབས་ལ་ཡང་ཕྱག་འཚལ་བ་སོགས་རྒྱལ་
སྲས་ཞི་བ་ལྷའི་རྗེས་སུ་འཇུག་སྟེ་བྱ་དགོས་པ་ཡིན ། དེ་ཡན་ཆད་ཀྱིས་གཞན་
དོན་དུ་དགེ་བའི་རྩ་བ་བསྔོ་བའི་ལེའུའི་གཞུང་སོང་ནས །

གཉིས་པ་ལེའུའི་མཚན་བསྟན་པ་ནི ། བྱང་ཆུབ་སེམས་དཔའི་སྤྱོད་
པ་ལ་འཇུག་པ་ཞེས་བྱ་བ་ལས ། དགེ་བའི་རྩ་བ་ཆུད་མི་ཟ་བའི་ཆེད་དུ་བསྔོ་
བ་བསྟན་པ་ཞེས་བྱ་བའི་ལེའུ་སྟེ་ལེའུ་བཅུ་པའོ།། །།
རྩོམ་པ་མཐར་ཕྱིན་པའི་བྱ་བ་བཤད་པ།
གསུམ་པ་རྩོམ་པ་མཐར་ཕྱིན་པའི་བྱ་བ་བསྟན་པ་ནི།
བསྟན་བཅོས་བརྩམས་པ་ཡང་ཡོངས་སུ་རྫོགས་པའི་བྱ་བ་བསྟན་པའི་དབང་
དུ་མཛད་དེ ། འདི་ཡང་བྱང་ཆུབ་སེམས་དཔའི་སྤྱོད་པ་ལ་འཇུག་པ་ཞེས་པ་ནི །
“སྒྲིབ་གཉིས་ཟད་པས་བྱང་བ་དང་། ། ཡེ་ཤེས་རྒྱས་པར་ཆུབ་
པ་ཉིད ། །”
ཅེས་གསུངས་པ་ལྟར་དུ་སྒྲིབ་གཉིས་ཀྱི་དྲི་མ་བག་ཆགས་དང་བཅས་པ་བྱང་
བས་ན་བྱང་། རྟོགས་བྱའི་ཡེ་ཤེས་ཡོན་ཏན་མཐའ་དག་ཁོང་དུ་ཆུབ་པས་ན་
ཆུབ ། འགྲོ་མང་གི་མཐའ་དང་། བསྐལ་བའི་ཡུན་ཚད་བྱ་དཀའ་བའི་སྤྱོད་པ་
གང་ལ་ཡང་སེམས་དཔའ་མི་ཞུམ་པས་ན་བྱང་ཆུབ་སེམས་དཔའ ། དེའི་སྤྱོད་
པ་རང་སྨིན་པར་བྱེད་པ་གཙོ་བོ་ཕ་རོལ་ཏུ་ཕྱིན་པ་དྲུག་དང་། གཞན་སྨིན་
པར་བྱེད་པ་བསྡུ་བའི་དངོས་པོ་བཞིའི་སྤྱོད་པ་རྒྱ་མཚོ་ལྟ་བུ་ལ་ཚུལ་བཞིན་
དུ་འཇུག་པའི་ཐབས་བསྟན་པར་བྱེད་པའི་བསྟན་བཅོས ། གཞན་ལ་ལམ་
སློབ་པའི་སློབ་དཔོན་ཡིན་པས་ན་སློབ་དཔོན ། ཤནྟ་དེ་བ་ཞེས་པའི་ཤནྟ་ནི་

མཇུག་གི་དོན།
ཞི་བ ། དེ་བ་ནི་ལྷ་སྟེ་ཞི་བ་ལྷ་ཞེས་བྱ་བ ། དེ་ཉིད་ཀྱིས་མཛད་པ་ལྷག་མ་མ་
ལུས་པ་ནི་རེ་ཞིག་རྫོགས་སོ་ཞེས་པའོ། །
བསྒྱུར་བ་མཐར་ཕྱིན་མཇུག་གི་དོན་བཤད་པ།
གསུམ་པ་བསྒྱུར་བ་མཐར་ཕྱིན་མཇུག་གི་དོན་ནི །
ལོ་ཙཱ་བའི་སྒྱུར་བྱང་སྨོས་པ་སྟེ། རྒྱ་གར་གྱི་མཁན་པོ་སརྦ་ཛྙཱ་དེ་བ་ཞེས་པའི་
སརྦ་ནི་ཐམས་ཅད ། ཛྙཱ་ནི་མཁྱེན་པ ། དེ་བ་ནི་ལྷ་སྟེ་ཐམས་ཅད་མཁྱེན་པའི་
ལྷ་ཞེས་བྱ་བ་དེ་ཉིད་དང་། ཞུ་ཆེན་གྱི་ལོ་ཙཱ་བ་ཞེས་ལོ་ཙཱ་བ་ལ་ཞུ་ཆེན་དང་
སྒྱུར་བྱེད་དང་མཆན་བུའི་ལོ་ཙཱ་ཞེས་རབ་འབྲིང་ཐ་མ་གསུམ་ལས ། འདི་
ལོ་ཙཱ་བ་མཆོག་ཏུ་གྱུར་པ་ཞུ་ཆེན་དེས་རྒྱ་གར་ལེགས་སྦྱར་གྱི་སྐད་ལས་
བོད་སྐད་དུ་བསྒྱུར་བ་ཙམ་དུ་མ་ཟད ། ཚིག་དང་དོན་གྱི་ཆ་ལ་ཞུ་དག་ཀྱང་
མཛད་ནུས་མཁན་དེ་ལ་ཞུ་ཆེན་གྱི་ལོ་ཙཱ་ཞེས་བྱ ། བོད་ལ་བནྡེ་དང་བོན་པོ་
གཉིས་བྱུང་ཡང་ཁོང་ནི་བནྡེ་ཡིན ། མཚན་ལ་སྐ་བ་དཔལ་བརྩེགས་ཞེས་བྱ་
བ ། མདོར་ན་ཆོས་རྒྱལ་ཁྲི་སྲོང་ལྡེའུ་བཙན་གྱི་ལོ་ཙཱ་བ ། མཁན་སློབ་གཉིས་
ཀྱི་ཞལ་སློབ་དུ་གྱུར་པ་ལ་སྐ་ཅོག་ཞང་གསུམ་ཞེས་བྱ་བ་བྱུང་བའི་ནང་ནས་
སྐ་བ་དཔལ་བརྩེགས་ཞེས་བྱ་བ་དེ་ཉིད་ཀྱིས ། རྒྱ་གར་གྱི་ཡུལ་ནུབ་ཕྱོགས་ཁ་
ཆེའི་ཡུལ་དེའི་སྤྱོད་འཇུག་གི་དཔེ་ལས་རྒྱ་གར་གྱི་མཁན་པོའི་མདུན་ནས་
ཞུས་ཏེ་འཆད་ཉན་གྱི་སྒོ་ནས་གཏན་ལ་ཕབ་པར་མཛད་པ་ལས ། ཡང་སླད་

ཀྱི་ཞེས་པ་ནི་རྗེས་སོར་རྒྱ་གར་གྱི་མཁན་པོ་དྷརྨ་ཤྲཱི་བྷ་དྲ་ཞེས་པའི་དྷརྨ་ནི་
ཆོས ། ཤྲཱི་ནི་དཔལ ། བྷ་དྲ་ནི་བཟང་པོ་སྟེ་ཆོས་དཔལ་བཟང་པོ་ཞེས་བྱ་བ་དེ་
ཉིད་དང་། ཡང་ཞུ་ཆེན་གྱི་ལོ་ཙཱ་བ་བནྡེ་རིན་ཆེན་བཟང་པོ་ཞེས་བྱ་བ ། སྟོད་
མངའ་རིས་ཕྱོགས་སུ་བསྟན་པ་ཕྱི་དར་གྱི་དང་པོར་བྱོན་པའི་ལོ་ཙཱ་བ་བཀའ་
དྲིན་ཆེན་པོ་དེ་ཉིད་དང་། ཤཱཀྱའི་བློ་གྲོས་ཞེས་བྱ་བ་དཔོན་སློབ་དེ་གཉིས་
ཀྱིས་རྒྱ་གར་གྱི་ཡུལ་དབུས་ཀྱི་བྱང་ཆུབ་སེམས་དཔའི་སྤྱོད་འཇུག་གི་དཔེ་
དང་དེའི་འགྲེལ་པ་དང་མཐུན་པར་སྔ་མའི་འགྱུར་ལ་ཅུང་ཟད་བཅོས་ཤིང་
བསྒྱུར་ཏེ ། འཆད་ཉན་གྱི་སྒོ་ནས་གཏན་ལ་ཕབ་པའོ་ཞེས་པའི་དོན་ནོ ། ། ཡང་
དུས་ཕྱིས་ཏེ་དེའི་རྗེས་སུ ། རྒྱ་གར་གྱི་མཁན་པོ་སུ་མ་ཏི་ཀཱིརྟི་ཞེས་པ ། སུ་ནི་
ལེགས་པ ། མ་ཏི་ནི་བློ་གྲོས ། ཀཱིརྟི་ནི་གྲགས་པ་སྟེ་ལེགས་པའི་བློ་གྲོས་གྲགས་པ་
ཞེས་བྱ་བ་དེ་ཉིད་དང་། ཞུ་ཆེན་གྱི་ལོ་ཙཱ་བ་དགེ་སློང་བློ་ལྡན་ཤེས་རབ་ཅེས་
བྱ་བ་རྔོག་ལོ་ཙཱ་བ་བློ་ལྡན་ཤེས་རབ་སྟེ ། དེ་ཡང་རིན་ཆེན་བཟང་པོའི་རྗེས་
སུ་བྱོན་པའི་ལོ་ཙཱ་བ་ཆེན་པོ་རྗེ་བཙུན་འཇམ་དཔལ་དབྱངས་ཀྱི་རྣམ་སྤྲུལ་
དེ་ཉིད་ཀྱིས ། སླར་ཡང་སྔོན་སྤྱོད་འཇུག་བསྒྱུར་ཟིན་པ་དེ་དག་པར་བཅོས་
ཤིང་ཡང་སྒྱུར་ལྟ་བུ་མཛད་དེ་ལེགས་པར་གཏན་ལ་ཕབ་པའོ།། །།
འགྲེལ་པ་རྩོམ་པ་པོའི་མཛད་བྱང་སྨོས་པ །
རྒྱ་གར་གྱི་པཎྜིཏ་ཆེན་པོ་རྒྱལ་སྲས་ཞི་བ་ལྷས་མཛད་པའི་བྱང་ཆུབ་སེམས་

མཇུག་གི་དོན།
དཔའི་སྤྱོད་པ་ལ་འཇུག་པ་ཞེས་བྱ་བའི་བསྟན་བཅོས་སྙན་གྲགས་ཅན་རྨད་
དུ་བྱུང་བ་འདི་ཉིད་ལ ། གཙོ་བོ་ལས་དང་པོ་བ་རྣམས་འཇུག་སླ་བའི་ཆེད་
དུ་ཚིག་འགྲེལ་གྱི་བཤད་པ་བྱས་པ་འདི་ཉིད་ནི་རྒྱ་གར་རྫོང་སར་བཤད་གྲྭའི་
མཁན་མིང་འཛིན་པ་ཆོས་སྨྲ་བའི་བཙུན་གཟུགས་རྒན་པོ་ངག་དབང་ཀུན་
དགའ་དབང་ཕྱུག་གིས ། རང་ལོ་བདུན་ཅུ་དོན་བདུན་གྱི་ཐོག་ལ་ཐེ་ཝན་མཚོ་
གླིང་དུ་བསླེབས་ཏེ ། དེ་ཡང་སངས་རྒྱས་ཀྱི་བསྟན་པའི་རྒྱུན་ཡུན་དུ་གནས་
པར་བྱ་བའི་ཆེད་དུ་རྣམ་དཀར་ལྷག་བསམ་ཅན་གྱི་སྦྱིན་པའི་བདག་པོ་
ཧོང་ཝང་སེན་དང་ཀྲང་འུ་ཅང་གཉིས་ཀྱིས་ཚར་ལྔ་བརྒྱ་སྤར་རྒྱུའི་རེ་འདུན་
དང་ཆ་རྐྱེན་ཐམས་ཅད་བསྐྲུན་ཏེ ། ཨ་ལི་སེ་ནས་མཚམས་སྦྱོར་བྱས་པ་ལྟར་
དང་། རྒྱ་ཡི་སྐད་ཡིག་ཐོག་སྒྱུར་མཁན་ཤེས་རབ་སྒྲོལ་མའི་རོགས་སྐྱོར་ལའང་
བརྟེན ། མཁན་ཆེན་བཀའ་དྲིན་ཅན་མདོ་སྲིབ་པ་ཐུབ་བསྟན་རྒྱལ་མཚན་གྱི་
ཞལ་སྔ་ནས་སྤྱོད་འཇུག་གི་གཞུང་འདི་ཉིད་སྔ་ཕྱིར་ཐེངས་གསུམ་ཙམ་ནོད་
པའི་སྐབས་ཀྱི་གསུང་རྒྱུན་གྱིས་བརྒྱན་ཏེ ། སྤྱི་ལོ་དགུ་བཅུ་གོ་བདུན་ལོའི་
ཕྱི་ཟླ་གཉིས་པའི་མཇུག་ནས་འཁོར་ཐག་ཏུ་བླུགས་ཏེ་ཕྱི་ཟླ་བཞི་པའི་ཚེས་
སུམ་ཅུ་ལ་གྲུབ་པར་བགྱིས་ཤིང་། སླར་ཡང་ཕྱི་ལོ་ ༢༠༠༢ ལ་ངོས་ཀྱི་སློབ་མ་
ཤར་པ་སྤྲུལ་མིང་པ་འཇམ་དབྱངས་ཆོས་ཀྱི་རྒྱལ་མཚན་ལ་བཀོད་མངགས་
ལྟར ། ཁོང་ནས་བོད་སྐད་དུ་ཡོད་པའི་སྤྱོད་འཇུག་འཁོར་ཐག་ནས་ཀམ་པུ་
ཊར་ནང་བཅུག་པ་དང་། ངོས་ནས་ཕྱི་ལོ་ ༢༠༠༣ ཟླ་ ༡ ཚེས་ ༢༡ ཉིན་ཞུ་དག་

ཐེངས་གཅིག་བགྱིས་ཟིན་པ་དེར་སླར་སློབ་མ་ཤར་པ་སྤྲུལ་མིང་ནས་སྔ་ཕྱིར་
ཞུ་སྒྲིག་བྱས་ཏེ ། མཐར་རྡ